Taxi’s sper strate in Centurion afFoto: Facebook Kapt. Colette Weilbach, woordvoerder van die polisie, het gesê die taxi’s het gedeeltes van Lenchenlaan, Hendrik Verwoerd-rylaan en South-straat afgesper. “Die polisie het baie vinnig gereageer en daar was dadelik ŉ groot polisieteenwoordigheid in die area. Daarom is alles baie kalm en onder beheer. Gerugte van geweld in die gebied is glad nie waar nie. Niemand is in hegtenis geneem nie,” het sy gesê. Volgens Weilbach is die polisie tans besig om met die taxi-eienaars te onderhandel en sal die polisie eers onttrek sodra die situasie opgelos is. “Motoriste word aanbeveel om eerder van alternatiewe roetes gebruik te maak en die gebied te vermy aangesien daar nou druk verkeer in die area is,” het sy gesê.